《寿皇子》
宋代·程珌

皇穹发灵，炎图中兴。
南吕调议，运叶千龄。
金相玉质，虎步龙行。
运师问道，日进月新。
以是事运，忠孝一忱。
以是格天，昭彻一心。
人之忠佞，事之义萌。
至则能断，举无遁情。
夫是以清明在躬，志气如神。
绵绵若存，为天要根，
非道之外，他有长生。
又况秋饮沆瀣，宵见南极。
风雪叶和，海邦宁谧。
枫宸椒禁，两宫怡愉。
忠厚所根，仁浃閻闾。
愿寿多男，洋洋康衢。
天赐玉卮，人歌紫芝。
磐石萝图，维熊梦奇。
孔蔓且硕，时万时亿。

作者简介：程珌（1164～1242），宋代人，字怀古，号洺水遗民，休宁（今属安徽）人。绍熙四年进士。授昌化主簿，调建康府教授，改知富阳县，迁主管官告院。历宗正寺主簿、枢密院编修官，权右司郎官、秘书监丞，江东转运判官。